JAMES WATT

(Greenock, Escocia, 1736, Heathfield, preto de Birmingham, 1819) Enxeñeiro e inventor británico. De neno traballou no taller de construcción do seu pai. Ó principio dedicouse a construír instrumentos matemáticos, pero en 1764, argallando unha máquina de vapor de Newcomen, ocorréuselle mellorala. A súa idea principal foi a separación do condensador e o cilindro, o que lle proporcionala un rendemento moito maior. En 1768 tomou como socio capitalista a John Roebuck para comercializa-la súa máquina de vapor, pero a empresa quebrou en 1772. Entón Watt asociouse con Mattehew Boulton, a quen coñeceu a través da Sociedade Luar de Birmingham, da que Boulton foi un dos fundadores, e á que tamén pertenceron Erasmus Darwin, Joseph Priestley, Benjamin Franklin e o propio Watt. Ó longo de 25 anos Boulton e Watt colaboraron, introducindo numerosas melloras na máquina de vapor, coa producción de movemento rotatorio, o pistón del dobre acción e o control centrífugo automático da velocidade da máquina. Todo isto converteu á máquina de vapor nun instrumento práctico, polo que se considera a Watt o pai da revolución industrial dos séculos XIX e XX. En 1785, Watt foi nomeado membro da Royal Society de Londres, e en 1814 da Academia francesa de Ciencias. En 1806, a Universidade de Glasgow nomeouno doutor honoris causa. Rexeitou o título de barón. No seu honor deuse o seu nome (vatio, en galego) á unidade de potencia no Sistema Internacional.